Αυτοαπασχολούμενοι τέλος. Η αγορά θα ανήκει στις πολυεθνικές

ΟΙ ΝΕΕΣ ΑΣΦΑΛΙΣΤΙΚΕΣ ΕΙΣΦΟΡΕΣ ΓΙΑ ΟΑΕΕ – ΕΤΑΑ – ΝΕΑ ΧΑΡΑΤΣΙΑ –

Η κρίση τους γονάτισε. Η άγρια φορολόγηση (29% στα καθαρά εισοδήματα) του αποτελειώνει. Το νέο ασφαλιστικό με την πρόβλεψη της σύνδεσης «εισφοράς / εισοδήματος» τους βάζει μια και καλή την ταφόπλακα.

Το προβλέπει η νέα ασφαλιστική λαιμητόμος για ΟΑΕΕ – ΕΤΑΑ που πρόκειται να ισχύει από 1.1.2017 . Η καταβολή θα γίνεται μηνιαία, αντί του διμήνου που ίσχυε μέχρι σήμερα και δεν μπορεί να υπολογίζεται σε ποσό εσόδων μικρότερο των 7.032,72€. Με αυτό το τεκμήριο εισοδήματος θα ξεκινούν οι κατώτατες ασφαλιστικές εισφορές.

ΟΙ ΚΡΑΤΗΣΕΙΣ ΕΠΙ ΤΟΥ ΕΙΣΟΔΗΜΑΤΟΣ

20% Σύνταξη (Άρθρο 53, §1)

6,95% υγειονομική περίθαλψη (Άρθρο 53, §3)

4% για εφάπαξ παροχή (Άρθρο 17, §2)

7,5% για επικουρική ασφάλιση (Άρθρο 51, §2) και

10 € το μήνα υπέρ ΟΑΕΔ (Άρθρο 53, §8)

Αθροιστικά οι εισφορές ανεβαίνουν στο 38,45% + 10 ευρώ εφάπαξ το μήνα η νέα εισφορά /χαράτσι για ΟΑΕΔ.

Έτσι 586,08 /μήνα Χ 38,45% εισφορές + 10 υπερ ΟΑΕΔ = 235,35 /μήνα Χ12 μήνες = 2.824,20€

Προσθέστε στις ασφαλιστικές εισφορές 29% φόρο από το πρώτο ευρώ επι του κατώτερου εισοδήματος των 7.032,72, το ποσό που προκύπτει για φόρο είναι 2039,48 + 600€ η έκτακτη εισφορά = 2.639,48

Και πάμε αθροιστικά τη φορολογία και την ασφαλιστική εισφορά: 2.824,20 + 2.639,48 = 5.463,68. Υπολείπονται ακόμα 1569,04€ από το αρχικό εισόδημα των 7.032,72€. Αλλά δεν φτάνουν για την προκαταβολή φόρου του επόμενου έτους που είναι 2039,48. Το πενιχρό εισόδημα των 7.032,76 εξαντλείται εντελώς σε φόρους – ασφαλιστικές εισφορές και προκύπτει επιπλέον οφειλή 470,44€

Πως θα ζήσει ο αυτοαπασχολούμενος; Μα η κατεύθυνση δεν είναι στην εξασφάλιση της βιωσιμότητας. Για τον «θάνατο του εμποράκου» πρόκειται. Το θάνατο της μικρομεσαίας επιχειρηματικότητας.